**МОНГОЛ УЛСЫН ЗАСГИЙН ГАЗРЫН ТОГТООЛ**

2013 оны  6 дугаар Улаанбаатар

сарын  15-ны  өдөр     Дугаар 213   хот

**ЖАГСААЛТ БАТЛАХ ТУХАЙ**

Ойн тухай хуулийн 4.9-д заасныг үндэслэн Монгол Улсын Засгийн газраас ТОГТООХ нь:

1. Ойн нөхөрлөл, аж ахуйн нэгж, байгууллагад гэрээгээр эзэмшүүлж болох хамгаалалтын бүсэд хамаарах ойн сангийн нэршлийн жагсаалтыг хавсралт ёсоор баталсугай.

  2. Энэхүү тогтоолын хэрэгжилтэд хяналт тавьж аймаг, нийслэл, сум, дүүргийн Засаг дарга нарт мэргэжил, арга зүйн чиглэл өгч ажиллахыг Байгаль орчин, ногоон хөгжлийн сайд С.Оюунд даалгасугай.

Монгол Улсын Ерөнхий сайд         Н.АЛТАНХУЯГ

Байгаль орчин, ногоон хөгжлийн сайд С.ОЮУН

*Засгийн газрын 2013 оны 213  
дугаар тогтоолын хавсралт*

**ГЭРЭЭГЭЭР ЭЗЭМШҮҮЛЖ БОЛОХ ХАМГААЛАЛТЫН БҮСЭД  
ХАМААРАХ ЭЗЭМШЛИЙН ОЙН САНГИЙН НЭРШЛИЙН  
ЖАГСААЛТ**

1. Сургалт, судалгааны зориулалттай ойн сан;

2. Нийслэл, хотын хилийн цэсээс гадагш оршиж байгаа нийслэл, тухайн хотын ногоон бүсэд хамаарах ойн сан;

3. Рашааны орд, эх булгийн эргэн тойронд 300 метрээс гадагш орших болон усны сан бүхий газрын эргээс хоёр тийш 200 метрээс гадагш (1000 метр хүртэл) орших хориотой зурвасын ойн сан;

4. 30 хэмээс дээш налуу газрын ой;

5. 100 га хүртэлх хэмжээний төгөл ой.

-----оОо-----